paragraph_text: Otok Clipperton, izvornog naziva "île de la Passion" (Otok strasti), je francuski atol u Tihom oceanu, 1.280 kilometara zapadno od obale Meksika. Otok je bio od 1936. pod upravom Établissements français d'Océanie (francuske uprave u Oceaniji), a od 18. ožujka 1986. njime se upravlja iz Francuske Polinezije. Zbog velikog pomorskog značaja, otok je pod upravom premijera, kojeg predstavlja Visoki izaslanik Francuske Polinezije. On odlučuje o pristupanju otoku i davanju prava za vađenje ruda. Ovaj francuski posjed službeno nije dio TOM-a (prekomorskih zajednica).